Worcester F 80 Distinctiones

36 Consilio

Consilio necessaria est quatuor considerari: expediens, facile, certum, securum. Et hiis contraria debent deuitari, scilicet, dampnosum, difficile, incertum, periculosum. Vnde, ille qui dat consilium, ceteris paribus, debet preponere expediens dampnoso, facile difficili, certum incerto, secursum periculoso, Prou. 12[:18]: Erit *sanitas* vbi multa consilia.

¶ Circa consilium aliqua sunt laudabilia. Primo, consilium requi-

/fol. 223ra/

rere, Tob. 4[:19]: *Consilium semper a sapiente* requiras. Secundo consiliarium bonum eligere, Eccli. 37[:17]: Cum bonisconsilium *statue*. Ergo, eligendus, Tob. 4[:19]: *Consilium semper a sapiente.* Tercio eligendus est senex et expertus, Eccli. 25[:7]: *Quam speciosa* senis *sapientia*. Ideo, rex Roboam pene amisit regnum quia adhesit iuuenibus, 3 Reg. 12[:8-16].